Fem lærer har mistet deres job på Thisted Gymnasium. Det sker, fordi man forventer faldende elevtal og besparelser for næste skoleår. Det skriver TV MIDTVEST Selvom elevtallene først bliver kendt til marts, men i Thisted har man allerede taget konsekvenserne. - Det kunne bestemt være sjovere, men der er andre vilkår i dag, lyder det fra Thisted Gymnasiums rektor, Søren Christensen. På Thisted gymnasium har man ikke haft en så stor en fyringsrunde i de seneste 15 år. Men gymnasiereformen kan meget vel betyde, at der skal skæres to procent af budgetterne hvert år de næste fire år, og fordi gymnasiet forventer et lavere elevtal i det kommende år, så ser rektoren ikke andet for end at tage sorgerne på forskud. Og det bekymrer gymnasiets tillidsrepræsentant. - Hvis de på Christiansborg vedtager de her besparelser, så har vi kun set toppen af isbjerget, og så vil der være mange skoler, der først tager skridtet næste år, siger Anne Juhl Lauridsen.

Referat:
Mens mange gymnasier holder vejret, så har de i Thisted allerede fyret flere gymnasielærere på grund af truende besparelser og færre elever.